হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
হ্যারি পটার প্রিকুয়েল
হ্যারি পটার প্রিকুয়েল হল জে. কে. রাউলিং এর লেখা ৮০০ শব্দের শিরোনামহীন একটি ছোটগল্প, যা একটি দাতব্য নিলাম অনুষ্ঠানের অংশ হিসেবে লিখিত হয়েছিল। ছোটগল্পটি মূলত অনানুষ্ঠানিকভাবেই "হ্যারি পটার প্রিকুয়েল" নামে পরিচিত হয়। নিলামশেষে এটি মোট £২৫,০০০ সংগ্রহ করে। এ গল্পে "হ্যারি পটার" সিরিজের ঘটনাবলির আগে সংঘটিত একটি ঘটনা বর্ণিত হয় যাতে সিরিয়াস ব্ল্যাক ও জেমস পটার মাগল পুলিশের সম্মুখীন হয়েছিল। ২০১৭ সালে এর পাণ্ডুলিপি চুরি হয়।